# Farah Nabulsi

Farah Nabulsi (Londres, Erresuma Batua, 1978ko urtarrilaren 1a) giza eskubideen aldeko zinemagile britainiar-palestinarra da, zinema ekoizlea, gidoilaria eta film zuzendaria. Oscar sarietarako izendatua izan da eta BAFTA bat irabazi du.

## Bizitza

Nabulsi Londresen jaio eta hazi zen. Ama palestinarraren eta aita palestinar-egiptoarraren alaba da. Aita Erresuma Batura joan zen ingeniaritza zibileko doktoretza ikastera, eta 1967ko gerra arabiar-israeldarraren ostean bere familiak Palestina utzi zuenean iritsi zen ama Kuwaitetik. Nabulsi neskentzako Francis Holland Schoolera joan zen eta Londresko Cass Business School-en graduatu zen.

### Lan ibilbidea

30 urte pasatxo zituenean, bere ibilbidea aldatu zuen, hirian burtsa-lasterkari gisa lan egin ondoren, CFA gisa, boutique inbertsio banku batean eta geroago JP Morganen. 2013an Palestinara egindako bidaia baten ondoren hartu zuen erabakia lehen aldiz heldu gisa, familiaren sustraiak arakatzea.

### Zinema

2016an, Native Liberty Productions sortu zuen, irabazi asmorik gabeko komunikabideen ekoizlea, palestinarrak berriz umanizatzea eta aurre egiten dieten bidegabekeriez ohartaraztea helburu duena. Era berean, oceansofinjustice.com-en sortzailea da, Israelek okupatutako lurraldeei buruzko berriak jasotzen dituen online hezkuntza-plataforma.
Nabulsik erakunde ezagunetan aurkeztu du bere lana, hala nola, Nazio Batuen egoitzan, New Yorken, eta Fideikomisario Ganberako Kontseiluko ordezkariekin aritu zen bertan.
2021ean, zuzendari gisa debutatu zuen The Present filmarekin. Film hori Oscar sarirako izendatu zuten Zuzeneko Akzioko Film Labur Onenaren kategorian. 2021eko apirilaren 10ean Film Labur Onenaren BAFTA saria irabazi zuen. Bi sarietarako aurkeztu zen film labur bakarra. The Present filmak hainbat sari irabazi zituen mundu osoko hainbat jaialditan.
2023ko irailean The Teacher aurkeztu zuen, Torontoko Nazioarteko Zinemaldian. Eskola palestinarreko irakasle baten historia kontatzen du. Erresistentzia politikoarekin duen konpromiso arriskutsua eta ikasleetako bati ematen dion laguntza emozionala uztartu nahi ditu irakasleak, eta, horrez gain, langile boluntario batekin harreman berria izateko aukera aztertzen ari da The Teacher filmak nazioarteko hainbat sari irabazi ditu, San Frantziskoko Nazioarteko Zinemaldian publikoaren saria barne.

## Filmografia

| Urtea | Izenburua | Zuzendaria | Gidoilaria | Produkzio-etxea |
| 2016 | Oceans of Injustice | Ez | Bai | Bai |
| 2017 | Today They Took My Son | Ez | Bai | Bai |
| 2018 | Nightmare of Gaza | Ez | Bai | Bai |
| 2020 | The Present | Bai | Bai | Ez |
| 2023 | The Teacher | Bai | Bai | Bai |

## Erreferentziak

* 1 2 Clarke, Cath. (2021-04-02). «The "Phenomenal Journey" of Oscar- and BAFTA-Nominated Short 'The Present'» Hollywood Reporter.
* ↑ (Ingelesez) talal. (2017-06-04). «Palestinian filmmaker, Farah Nabulsi, invited to UN in New York to screen her films - talal» KuwaitTimes (Noiz kontsultatua: 2024-08-09).
* ↑ (Ingelesez) «Farah Nabulsi: Palestinian investment banker turned activist filmmaker shines light on Nakba» Arab News 2019-05-14 (Noiz kontsultatua: 2024-08-09).
* 1 2 (Ingelesez) Clarke, Cath. (2021-04-06). «‘Film-making? Bring it on!’: ex-stockbroker Farah Nabulsi on her Oscar nomination» The Guardian ISSN 0261-3077. (Noiz kontsultatua: 2024-08-09).
* ↑ Dex, Robert. (2021-03-19). «From finance to film: The former investment banker who has just been nominated for an Oscar» Evening Standard.
* ↑ «Palestinian filmmaker, Farah Nabulsi» Kuwait Times 2017-06-04.
* ↑ «Farah Nabulsi Bio» IRA Capital 2017-03-02.
* ↑ Merali, Arzu. (2017-12-15). «Why was Gary Lineker's Palestine tweet even controversial?» Middle East Eye.
* ↑ «Today They Took My Son» ICN - independent catholic news 2016-10-17.
* ↑ Saka, Hatice. (2018-10-21). «The only child I've ever known» Yeni Şafak.
* ↑ Parry, William. (2021-03-09). «Farah Nabulsi: Her past in The Present and the future» Al Jazeera.
* ↑ Oscar-nominated Palestinian film ‘The Present’ debuts on Netflix and
* ↑ «The Present (Short 2020) - Awards - IMDb» IMDb.
* ↑ Nabulsi, Farah. (2023-09-09). The Teacher. Cocoon Films, Cocoonfilms, Native Liberty.
* ↑ «The Teacher» TIFF.
* ↑ Drury, Sharareh. (9 September 2023). «‘The Teacher’ Director Farah Nabulsi Explains Why Shooting in Palestine Was Crucial» Variety.
* ↑ Johnson, G. Allen. (April 30, 2024). «Palestinian film ‘The Teacher’ captures SFFilm’s top audience award» San Francisco Chronicle.

## Kanpo estekak

* Datuak: Q50345417
* Multimedia: Farah Nabulsi / Q50345417